LIETUVOS RESPUBLIKOS APLINKOS MINISTRO

Į S A K Y M A S

DĖL KAI KURIŲ APLINKOS MINISTRO ĮSAKYMŲ DALINIO PAKEITIMO

2002 m. kovo 19 d. Nr. 123

Vilnius

Vadovaudamasis Lietuvos Respublikos saugomų teritorijų įstatymu (Žin., 1993, Nr. 63-1188; 2001, Nr. 108-3902), Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 1996, Nr. 82-1965; 2000, Nr. 39-1092) ir Lietuvos Respublikos aplinkos ministerijos nuostatais (Žin., 1998, Nr. 84-2353; 2002, Nr. 20-766):

1. Iš dalies keičiu:

1.1. Poveikio aplinkai vertinimo programos ir ataskaitos rengimo nuostatus, patvirtintus Lietuvos Respublikos aplinkos ministro 2000 m. birželio 30 d. įsakymu Nr. 262 „Dėl Poveikio aplinkai vertinimo programos ir ataskaitos rengimo nuostatų patvirtinimo“ (Žin., 2000, Nr. 57-1697):

1.1.1. nuostatų priedėlio 4.5 skyriaus „Biologinė įvairovė“ įžangą papildau nauja penkta pastraipa ir ją išdėstau taip:

„Informacija apie planuojamos ūkinės veiklos vietovėje ir greta jos esančias Europos Bendrijos svarbos ir kitas saugomas teritorijas.“;

1.1.2. nuostatų priedėlio 4.5 skyriaus „Biologinė įvairovė“ poskyrį „Skyriaus „Biologinė įvairovė“ schemos, žemėlapiai“ ir jį išdėstau taip:

„Skyriaus „Biologinė įvairovė“ schemos, žemėlapiai

Žemėlapiuose (brėžiniuose) pažymimos Europos Bendrijos svarbos ir kitos saugomos teritorijos, į Raudonąją knygą įrašytų rūšių radavietės ar augavietės, migracijos keliai; pavaizduojamas miškų, pievų, pelkių, vandenų (ežerų, upių tvenkinių), smėlynų ploto kitimas.“

1.2. Planuojamos ūkinės veiklos atrankos metodinius nurodymus, patvirtintus Lietuvos Respublikos aplinkos ministro 2000 m. birželio 30 d. įsakymu Nr. 263 „Dėl Planuojamos ūkinės veiklos atrankos metodinių nurodymų patvirtinimo“ (Žin., 2000, Nr. 57-1698), ir papildau šių nurodymų 2 priedėlio 2 skyriaus „Numatomos planuojamos ūkinės veiklos vietos aspektai“ poskyrį „Biologinė įvairovė“ nauja pastraipa bei ją išdėstau taip:

„Numatomoje vietoje ar greta jos yra Europos Bendrijos svarbos ir kitos saugomos teritorijos.“

1.3. Organizacinį tvarkomąjį statybos techninį reglamentą STR 1.05.05:2000 „Statinio projekto aplinkos apsaugos dalies sudėtis“, patvirtintą Lietuvos Respublikos aplinkos ministro 2000 m. rugpjūčio 2 d. įsakymu Nr. 329 „Dėl organizacinio tvarkomojo statybos techninio reglamento STR 1.05.05:2000 „Statinio projekto aplinkos apsaugos dalies sudėtis“ patvirtinimo ir organizacinio tvarkomojo statybos techninio reglamento STR 1.05.02:1997 „Statinio projekto sudėtis“ dalinio pakeitimo“ (Žin., 2000, Nr. 67-2031, Nr. 71), ir šio reglamento A priedo 8 skyrių „Biologinė įvairovė“ išdėstau taip:

„8. BIOLOGINĖ ĮVAIROVĖ

Planuojamos veiklos vietovėje ar greta jos esančios Europos Bendrijos svarbos ir kitos saugomos teritorijos.

Planuojamos veiklos teritorijoje esančių medžių, krūmų ir kitų želdinių bendra charakteristika (rūšis, skersmuo ar aukštis, būklė). Saugotini želdiniai, vejos.

Į Raudonąją knygą įrašytų gyvūnų, augalų ir grybų rūšių radavietės ar augavietės.

Biologinės įvairovės apsauga

Poveikis saugomoms teritorijoms, saugomoms gyvūnų, augalų ir grybų rūšims bei jų bendrijoms ir priemonės jam išvengti ar sumažinti.

Priemonės veiklos nuskurdintai laukinei augalijai atkurti.

Nukertamų ir persodinamų medžių kiekis (rūšis, skersmuo ar aukštis, būklė), sodinami medžiai, įrengiamos vejos.

Gyvūnų susitelkimo, veisimosi, maitinimosi, poilsio, žiemojimo vietų ir migracijos kelių apsaugos ir atkūrimo priemonės.

Vandens gyvūnų apsaugos priemonės vandens paėmimo iš paviršinio vandens telkinių vietose.

Skyriaus „Biologinė įvairovė“ schemos, žemėlapiai

Žemėlapiuose (brėžiniuose) pažymimos Europos Bendrijos svarbos ir kitos saugomos teritorijos, į Raudonąją knygą įrašytų rūšių radavietės ar augavietės, migracijos keliai.

Kertamų, sodinamų medžių, krūmų bei įrengiamų želdinių ir vejų schema.“

2. Aplinkos ministerijos informacijos kompiuterinėje sistemoje vadovautis reikšminiais žodžiais: „poveikio aplinkai vertinimas“, „reglamentas“, „statyba“, „saugomos teritorijos“.

APLINKOS MINISTRAS	ARŪNAS KUNDROTAS